دی بلیک پرنس(فلم)

**دِی بلیک پرنس(فلم)** مہاراجہ دلیپ سنگھ دی جیون اُتے امشتمل اے ۔ ایہہ فلم ہالیوڈ پدھر دی فلم اے، جسدا ڈریکشن ہالیوڈ دے مشہور  ڈریکٹر  *کوی راج* نے کیتی اے۔ فلم وچّ مہاراجہ دلیپ سنگھ اتے ملکہ وکٹوریہ دی زندگی دے نال-نال 'مہاراجہ دلیپ سنگھ' دی جدوجہد نوں دکھائیا اے۔ اصل وچ فلم پنجاب دے آخری بادشاہ مہاراجہ دلیپ سنگھ دے جیون اپر سچی  کہانی نال متعلق اے جس دا جم سن 1838 وچ ہویا سی اتے بچپن وچ ہی اس دے پیؤ مہاراجہ رنجیت سنگھ دا انتقال ہو گیا۔ اس نوں بچپن وچ ہی تخت توں لاہ دتا گیا اتے اس دی ماں مہارانی جند کور توں وی وکھ کر دتا گیا اتے اس نوں راج توں وانجھا کرکے پنجاب نوں برطانوی راج وچ ملا لیا گیا۔ سیاسی اتھل پتھل اتے خانہ جنگی وچ اس دے ساہمنے اس دے بھراواں دا قتل کر دتا گیا اتے اس نوں نابالغ عمرے ہی انگلینڈ بھیج دتا گیا تے اس دا مستقبل بارے اس نوں کوئی خواہش نہیں پچھی گئی۔ مہاراجہ دلیپ سنگھ بھاویں کجھ گلاں اتے حلاتاں توں ہار گیا پر ہ اپنی پچھان لئی لڑیا۔ مہاراجہ دلیپ سنگھ دی موت پیرس(فرانس) دے اک ہوٹل وچ زندگی نال لڑدے ہوئے ہوئی۔

## فلم کہانی
'دِی بلیک پرنس' اس نابالغ بچے دی کہانی اے جس نوں بچپن وچ اس دی ماں توں وکھ کرکے دیس نکالا دتا گیا اتے زبردستی اس نوں انگلینڈ بھیجیا گیا۔ سنّ 1854 وچ دلیپ سنگھ دے لندن وچ پہنچن تے ایہہ کہانی شروع ہندی اے جد اوہ اک عیسائی دے طور تے ساہمنے آؤندا اے۔ مہارانی وکٹوریا اتے اس دے ساتھی پرنس ایلبرٹ دے نیڑے ہندیاں اس کول ساریاں سکھ سہولتاں ہن، پر دلیپ سنگھ نہ ہی خوش اے تے نہ اس نوں تسلی اے۔ انگلینڈ اس نوجوان دا اصلی گھر نہیں اے۔ اپنے ماضی اتے بچپن دیاں یاداں وچ کھویا اوہ اپنی اصلی پچھان دی کھوج وچ بھٹک رہا اے۔ اتھوں تکّ کہ اس دا ویاہ ہون اتے خاندانی جیون وچ رجھّ جان دے باو جود اوہ اپنا کُھسیا راج حصہ مڑ حاصل کرن مڑ اپنے لوکاں وچ جاندا اے۔

جیوں جیوں کہانی دیاں پرتاں کُھلھدیاں ہن، سانوں پتہ لگدا اے کویں اوہ دوبارہ اپنی ماں مہارانی جنداں نوں ملدا اے۔ اوہ اس نوں اس دے ماضی بارے دسدی اے اتے مڑ اپنی سلطنت حاصل کرن لئی پریردی اے۔ دلیپ سنگھ اک خطرناک یاترا، جو کہ بالکل ناممکن لگدی اے، طے کرن لئی درڑھ حوصلہ وکھاؤندا، امید چھڈن توں انکار کر دندا اے۔ ایہہ اوہ انسان اے جس نے اپنے اتہاس وچ بہت ہی اوکھا کردار نبھایا اے پر اس دی کہانی جغرافیائی حد بنے پار کر جاندی اے۔ اخیر اوہ اپنی طاقت نال اپنی جڑھاں اتے ہونی نال جا ملیا۔ اپنی سلطنت اتے وراثت مڑ حاصل کرن لئی لڑدے ہوئے دلیپ سنگھ نے برطانوی راج دی وڈی طاقت دا ساہمنا کیتا۔ مہاراجہ دلیپ سنگھ بھاویں کجھ گلاں اتے حلاتاں توں ہار گیا پر ایہ اپنی پچھان لئی لڑیا۔ مہاراجہ دلیپ دنگھ دی موت پیرس(فرانس) دے اک ہوٹل وچ زندگی نال لڑدے ہوئے ہوئی۔اصل وچّ ایہہ فلم مہاراجہ دلیپ دنگھ دی دکھانت بھری زندگی نوں پیش کردی اے، جس توں بہت لوکاں نوں پریرنا ملی۔ دلیپ سنگھ دی ایہہ کہانی 1947 ای: تکّ دیس دی آزادی لئی لوکاں نوں پریرنا دندی رہی اے۔

## پاتر-جگتر/اداکار
فلم وچّ ہالیوڈ، بالیوڈ، اتے پالیوڈ سنمیاں دے ہیٹھ لکھے کلاکاراں نے کم کیتا اے۔
# ستندر سرتاج-مہاراجہ دلیپ سنگھ
# امنڈا روٹ-مہارانی وکٹوریا
# شبانہ اعظمی-مہارانی جنداں
# جیسن فلیمنگ-ڈاکٹر۔ لوگن
# کیتھ ڈفی-کیسی
# ڈیوڈ ایسیکس- کولونیئل ہربن
# روپ میگن-ارور سنگھ
# امیت چنا-اعجاز الدین
# جوء اگن -اشارس ربل
# مدھورما تلی-نوجوان مہارانی جنداں
# اتل شرما-ہوٹل منیجر
# رنجیت سنگھ شوب-ٹھاکر سنگھ
# جوبنپریت سنگھ-ہیرا سنگھ
# ایما کینی-لیڈی لوگن
# انا ڈاوسن-لیڈی ان ویٹنگ
# ڈیوڈ میسی-احکمرانی سولڈر(قاتل فوجی)
# ہرمیت سنگھ ہیئر-سکھ فوجی
# جون نیویل- شاہی مہمان
# لڈون اوگبورن-سر او'بوٹن

## سنگیت
جورج کیلس نے فلم دا اوریجنل سنگیت دتا۔ ایہ سائیپرس وچّ امیر سنگیتی  ماحول  وچ وڈا ہویا۔ اس دی ماں نے خود نوں پیانو نواز اتے اوپیرا گائکہ دے طور اُتے پرپکّ کیتا اتے خود نوں رکارڈنگ آرٹسٹ دے کئی پکھاں وچ ماہر کیتا۔ کیلس دے دادا نے اس نوں وائلن دا پہلاں پاٹھ پڑھایا۔ جارج کیلس نے اٹھ سال دی عمر توں پیانو وجانا سکھیا اتے پہلے دس سال اس سبھ توں بھجن رہن پرنت اس نے اپنا دھیان آزاد -سنگیتر ولّ موڑیا، جس وچ وجان لئی بھاری بینڈ اتے  جیز سیکسوفون سن۔

## پروڈکشن اتے ڈریکٹر
اس فلم دا ڈریکشن مشہور ڈریکٹر کوی راج نے کیتی اے اتے فلم دے پروڈیوسر "کوی راج" اتے "جےَ کھنہ" ہن۔ "جسجیت سنگھ" اتے "شیری ہندل" فلم دے ایگزیکٹو پروڈیوسر ہن۔

## گیت
"دِی بلیک پرنس" فلم وچّ ہیٹھ لکھے گیت مقبول ہن۔
# **چنا**-ایہہ مہاراجہ دلیپ سنگھ دے دکھانت دی پیشکاری کردا گیت اے۔
# **[[وار]]-[[ہری سنگھ نلوآ]]**-ایہہ پریرنا دین والا گیت(اصل وچ وار) اے۔ اس دے گان دے ڈھنگ نال سرتاج نے نواں تجربہ کیتا اے۔

## رلیز
دِی بلیک پرنس فلم انگلینڈ دے کان فلم فیسٹیول وچّ 3 مارچ، 2017 نوں پردے اُتے دکھائی اتے باقی دنیا بھر وچّ 21 جولائی 2017 نوں رلیز کیتی گئی۔ "دِی بلیک پرنس" فلم دو پرمکھ بولیاں ہندی اتے پنجابی وچّ خاص طور اُتے 'ڈبّ' کیتی۔ ایہہ فلم دنیا بھر وچّ ہیٹھ لکھییاں سکریناں(پردے) اُتے رلیز کیتی گئی۔ جویں،
# بھارت-250-300
# یو۔ایس۔اے۔-62
# کینیڈا-22
# یونائیٹڈ کنگڈم-42
# آسٹریلیا-30
# نیوزیلینڈ-6
# ہور (30 سکرینز)
* انڈونیشیا
* ملائشیا
* سنگاپور
* ہانگ کانگ
* جرمنی
* اٹلی
* آئرلینڈ
* نیروبی،کینییا
* فرانس
* نیدرلینڈ
* اوسلو،سویڈن
* بنگلہ دیش
* نیپال

## انعام
# اکولیڈ کمپیٹیشن-2017 – ***جیتو***
# ایکسیلینس فلم دا پرسکار-کویسکار راج(پروڈیؤسر/ڈریکٹر) برلسٹین ایٹرٹینمینٹ پاٹنرش(پروڈکشن کمپنی) – ***جیتو***
# میرٹ لیڈ دا انعام – ستندر سرتاج(اداکار)، برلسٹین ایٹرٹینمینٹ پاٹنرش(پروڈکشن کمپنی)- ***جیتو***
# سبتوں ودھیا شوٕ فیچر فلم- کوی راج (پروڈیؤسر/ڈریکٹر)۔
# لاس اینجلس فلم انعام 2017 – ***جیتو***
# جوری پرکار(سبتوں ودھیا اورزنل سٹوری) – کوی راج(پروڈیؤسر/ڈریکٹر) برلسٹین ایٹرٹینمینٹ پاٹنرش(پروڈکشن کمپنی)۔
# بیسٹ – کوی راج(پروڈیؤسر/ڈریکٹر) برلسٹین ایٹرٹینمینٹ پاٹنرش(پروڈکشن کمپنی)۔
# سبتوں ودھیا اداکارہ – شبانہ اعظمی (اداکارہ) برلسٹین ایٹرٹینمینٹ پاٹنرش(پروڈکشن کمپنی)۔
# سبتوں ودھیا سنمیٹوگرافی – اران سی۔ سمتھّ (سنمیٹوگرافر) برلسٹین ایٹرٹینمینٹ پاٹنرش(پروڈکشن کمپنی)۔
# مانچیسٹر انترقومی فلم فیسٹیول (MANIFF) 2017 – ***جیتو***
# فیسٹیول پرسکار– سبتوں ودھیا نرمان - کوی راج (نرماتا/ڈریکٹر) – ***جیتو***
# جوری(سپیشل مینشن) ااوٹسٹینڈنگ پروڈکشن ڈزائن– دیس دی حصول لئی ناٹالیء او' کارنر اتے بوبی کارڈوسو۔
# نویائڈا انترقومی فلم فیسٹیول-2017 – ***جیتو***
# فیسٹیول انعام(سبتوں ودھیا سنمیٹوگرافی)اران سی۔ سمتھّ (فوٹوگرافی دا ڈریکشن) برلسٹین ایٹرٹینمینٹ پاٹنرش (پروڈکشن کمپنی)۔
# ورلڈفیسٹ ہاسٹن 2017 – ***جیتو***'
# گولڈ ریمی انعام(سبتوں ودھیا پروڈکشن ڈزائن) ناٹالیء او' کارنر (پروڈکشن ڈجائنر) برلسٹین ایٹرٹینمینٹ پاٹنرش (پروڈکشن کمپنی) – ***'جیتو***
# شپیشل جوری انعام(سبتوں ودھیا فیچر فلم) - کوی راج(ڈریکٹر) برلسٹین ایٹرٹینمینٹ پاٹنرش (پروڈکشن کمپنی) ।

## ایہہ وی دیکھو
* مہاراجہ رنجیت سنگھ
* مہارانی جند کور
* مہاراجہ دلیپ سنگھ

## حوالے

گٹھ:پنجاب
گٹھ:بھارت
گٹھ:امریکہ
گٹھ:انگلینڈ
گٹھ:فلماں